Kinders vaar baie swak met wiskunde | Maroela Media
Altesaam 96% van Graad 9’s in die land het 50% of minder in ŉ standaardstellingstoets vir Wiskunde behaal, het die City Press berig.
Alle graad 9’s by 2 411 skole het tussen 0% en 30% behaal vir wiskunde in ŉ jaarlikse nasionale assessering wat deur leerlinge in Graad 1 tot 6 voltooi word en verlede jaar ook die Graad 9’s ingesluit het.
Altesaam 2 805 skole het landswyd aan die toetse deelgeneem.
Twee derdes van Graad 6-leerlinge en net meer as 40% van Graad 3’s het ook tydens die assessering 50% of minder behaal vir Wiskunde.
Graad 6-leerlinge by 429 van die skole het tussen 0% en 30% vir wiskunde behaal en dit was ook só vir Graad 3-leerlinge in 59 van die skole.
Limpopo het glo die swakste gevaar in die assessering, gevolg deur plattelandse dele van Mpumalanga, die Noord-Kaap en die Oos-Kaap.
Die jaarlikse nasionale assessering vir 2014 is verlede week afgehandel. Die uitslae sal na verwagting in Desember bekend gemaak word. -SAPA
Een van die redes vir hierdie syfers, is dat die leerlinge nie geleer word dat 1+1=2 is nie. hahahaha
Ek wil graag ‘n beroep op ALLE ouers doen: spandeer tyd met jul kinders, moedig hul aan op te lees IN AFRIKANS veral. Moedig hul aan in wiskunde en wetenskappe – al moet jy vir ekstra klasse betaal. Ek het al met so baie (wit) jonges gesels wat moedeloos is en sê hul het matriek/diploma/graad maar kry nie werk. Dis NIKS! NIEMAND kan geleerdheid van jou af wegneem nie – die wiel draai, onthou dit. Kwalifiseer julself so goed jul kan, ons Afrikaanssprekendes moenie agter raak nie, leer hard en wees ‘n kwaliteit mens – ons gaan julle eendag in die toekoms nodig kry! Wees die beste mens wat jy kan!